{"_id":"5b6dc7f84f1c1b8f3e8b611f","slug":"jaunpur-bank-officer-gangrape-video-blackmail-for-change-the-religion","type":"feature-story","status":"publish","title_hn":"\u092c\u0948\u0902\u0915 \u0905\u0927\u093f\u0915\u093e\u0930\u0940 \u0938\u0947 \u0917\u0948\u0902\u0917\u0930\u0947\u092a \u0915\u0930 \u092f\u0941\u0935\u0915 \u0928\u0947 \u092c\u0928\u093e\u092f\u093e \u0935\u0940\u0921\u093f\u092f\u094b, \u0905\u092c \u0927\u0930\u094d\u092e \u092a\u0930\u093f\u0935\u0930\u094d\u0924\u0928 \u0915\u0947 \u0932\u093f\u090f \u0915\u0930 \u0930\u0939\u093e \u092c\u094d\u0932\u0948\u0915\u092e\u0947\u0932","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}

बैंक अधिकारी से गैंगरेप कर युवक ने बनाया वीडियो, अब धर्म परिवर्तन के लिए कर रहा ब्लैकमेल

न्यूज डेस्क, अमर उजाला, जौनपुर Updated Sat, 11 Aug 2018 10:03 AM IST

विज्ञापन

पढ़ें अमर उजाला ई-पेपर

कहीं भी, कभी भी। *Yearly subscription for just ₹299 Limited Period Offer. HURRY UP! Read Now

ख़बर सुनें

ख़बर सुनें

यूपी के जौनपुर के एक बैंक अधिकारी को अश्लील फोटो के जरिये ब्लैकमेल कर एक युवक ने उसके साथ लखनऊ, इलाहाबाद और जौनपुर में गैंगरेप किया। धोखे से धर्म परिवर्तन करके निकाह भी कर लिया। लाइन बाजार पुलिस ने केस दर्ज कर युवती के बयान की वीडियोग्राफी कराने के बाद उसे मेडिकल परीक्षण के लिए भेज दिया।



पुलिस आरोपी को हिरासत में लेकर पूछताछ कर रही है। बरेली जिले की युवती की वर्ष 2016 में जौनपुर के एक बैंक में तैनाती हुई थी। इस दौरान उसकी मुलाकात बरेली के युवक बब्बू खां से हो गई। आरोप है कि युवक ने धोखे से अर्ध नग्न फोटो ले लिया और उसके जरिये बैंक अफसर को ब्लैकमेल करना शुरू कर दिया।



लखनऊ ले जाकर कोल्ड ड्रिंक में नशीला पदार्थ पिलाकर बेहोशी की हालत में दुष्कर्म कर वीडियो बना लिया। फिर वीडियो वायरल करने की धमकी देकर दुष्कर्म करता रहा। एक साल पहले पीड़ित ने बात करने से मना कर दिया तो आरोपी ने पूरे परिवार की हत्या की धमकी दी।



धोखे से उसने धर्म परिवर्तन कराकर निकाह कर लिया और इलाहाबाद ले जाकर एक कमरे में बंद कर सादे स्टैंप और सादे कागजों पर एक अधिवक्ता को बुलाकर हस्ताक्षर करा लिया। उसने इलाहाबाद में दोस्तों के साथ हम बिस्तर होने का भी दबाव बनाया। कहा कि जैसा वकील साहब कह रहे हैं वैसा ही तुम्हे करना है।

बार-बार शोषण से परेशान युवती ने अपने परिवार वालों को घटना की जानकारी दी। परिवार वाले उसे बरेली बुला लिए। इधर, जौनपुर आवास पर युवती के घरेलू सामानों कुलर, फ्रीज आदि को आरोपी बब्बू खां ने बेच दिया, जिसकी चोरी की प्राथमिक युवती ने लाइन बाजार थाने में दर्ज कराई।



केस दर्ज होने के बाद बब्बू खां युवती के साथ उसके परिवार वालों को धमकाने लगा और सुलह समझौता का दबाव बनाने लगा। उसके धमकी, शोषण और दोस्तों के साथ शारीरिक संबंध बनाने के दबाव की वजह से युवती ने लाइन बाजार थाने में अप्राकृतिक तरीके से शारीरिक संबंध बनाने, धर्म परिवर्तन कराने, मारपीट और ब्लैकमेल करने का केस दर्ज कराया है।



पुलिस ने आरोपी बब्बू को हिरासत में ले लिया है। हिंदू संगठनों को इसकी भनक मिल गई है। जिसके बाद विरोध शुरू हो गया है। खुफिया एजेंसियां भी इस मामले में सक्रिय हो गई है। एसपी सिटी डा. अनिल पांडेय का कहना है कि बैंक अफसर युवती की तहरीर पर केस दर्ज कर उसका मेडिकल कराया जा रहा है। आरोपी को हिरासत में लेकर पूछताछ की जा रही है।



